У редовима Седме црногорске омладинске бригаде, прошао је цео њен ратни пут од Колашина, преко Црне Горе, Санџака, Босне, Хрватске и Словеније. Посебно се истакао у борбама у Санџаку и Пештеру, као и борбама за ослобођење Берана. У току завршних операција за ослобођење Југославије, 1945. године, нарочито се истакао у борбама за Сарајево, Карловац и на Зиданом Мосту, где је са групом другова, као командант батаљона, упао у Штаб немачке Седме СС дивизије „Принц Еуген” и тражио преговоре за предају, а потом присилио немачког генерала Аугуста Шмитхубера да седне у кола и одведе га Саву Бурићу, команданту Треће ударне дивизије, где је прихватио предају дивизије.